Τσαρλς Λάπγουορθ (δημοσιογράφος)

Ο Τσαρλς Λάπγουορθ (αγγλικά: Charles Lapworth, 13 Ιουνίου 1878 - 26 Οκτωβρίου 1951) ήταν Βρετανός δημοσιογράφος, σοσιαλιστής ακτιβιστής και promoter ταινιών. 

 Βιογραφία 
 Πρώιμα χρόνια & σοσιαλισμός 
Γεννήθηκε στο Στάφροντσιρ, και ήταν γιος ανθρακωρύχου. Το 1908 περιόδευσε με τον Γιουτζήν Ντεμπς μιλώντας για το Εργατικό Κίνημα και τον σοσιαλισμό στη Μεγάλη Βρετανία.Charles Lapworth, "The Tour of the Red Special", International Socialist Review, vol.9, no.6 Το 1910, περιόδευσε στην Ιταλία με τη γυναίκα του, για να δει το εκεί σοσιαλιστικό κίνημα,The Socialist Review (1911), vol.9, p.411 καταλήγοντας να γράψει αργότερα το Tripoli and the Young Italy, μαζί με τη Χέλεν Ζίμερν.John Alexander Hammerton, Concise Universal Biography, p.1440

 Αρχές 1910 έως και 1930 – κινηματογράφος 
Το 1912, επιστρέφει στη Μεγάλη Βρετανία, και αναλαμβάνει το πόστο του συντάκτη στην εφημερίδα Daily Herald.R. J. Holton, "Daily Herald v. Daily Citizen", International Review of Social History , No.19, pp.347-376 Όμως η σφοδρή κριτική που έγραψε για τον Φίλιπ Σνόουντεν, εξαγρίωσε τον εκδότη, Τζορτζ Λάνσμπουρι, ο οποίος τον αντικατέστησε το 1913.John Shepherd, George Lansbury: At the Heart of Old Labour, p.148 Κατόπιν εργάστηκε για λίγο καιρό, ως συντάκτης της Daily Mail,The Liberty Bell, Vols.1-9 αλλά σύντομα ταξίδεψε ξανά για τις ΗΠΑ, όπου εκεί περιόδευσε με την οικογένειά του, με ένα Ford.Ivor Montagu, With Eisenstein in Hollywood, p.47 

Το 1918, πήρε συνέντευξη στον Τσάρλι Τσάπλιν, με τον οποίον συνεργάστηκε για ένα μικρό χρονικό διάστημα, συμβουλεύοντας τον στο σενάριο του έργου A Dog's Life (1918).Tom Stempel, Framework: a history of screenwriting in the American film, p.33 Κατά την δεκαετία του 1920, εργάστηκε στην εφημερίδα Los Angeles Graphic, ενώ χρημάτισε και αντιπρόσωπος του Σαμ Γκόλντγουιν στο Λονδίνο.

Το 1925, εντάχθηκε στην επιτροπή της  Gainsborough Pictures, όπου κι έγραψε μερικά κείμενα ταινιών, όπως το The Sea Urchin, καθώς και την πρωτότυπη ιστορία της ταινίας του Άλφρεντ Χίτσκοκ, The Mountain Eagle.Pam Cook, Gainsborough Pictures, pp.23-28 Εργάστηκε επίσης ως σύμβουλος παραγωγής της βραχύβιας εταιρείας Société Générale des Films, συμμετέχοντας στην παραγωγή της κλασσικής πλέον ταινίας, Τα πάθη της Ζαν Ντ’ Αρκ (1928).Close Up, vol.7, p.114 

 1931 έως το θάνατό του 
Το 1931, επέστρεψε στο Λος Άντζελες, ως συντάκτης του Film Quarterly. Μαζί με άλλα πρότζεκτ του, ήταν συνιδιοκτήτης της Rye Courier, μίας μικρής εφημερίδας, με έδρα της Νέα Υόρκη.Marcia Dalphin, Fifty years of Rye, 1904-1954, p.59 Το 1942, κυκλοφόρησε την εφημερίδα Malibu Bugle, η οποία ήταν η πρώτη εφημερίδα της πόλης, αλλά κι αυτή βραχύβια."Malibu Development: War Years to Late 1940s , Malibu Complete Απεβίωσε, στο Λος Άντζελες, το 1951, αφήνοντας πίσω του τη γυναίκα του και τα δύο παιδιά τους.

 Παραπομπές 

 Εξωτερικοί σύνδεσμοι 
 Τσαρλς Λάπγουορθ στο Revolvy.com

Κατηγορία:Βρετανοί δημοσιογράφοι
Κατηγορία:Σοσιαλιστές